Паслугі становяцца лакаматывам экспарту. У Беларусі ёсць ужо напрацоўкі ў гэтым напрамку. Прадукцыйна развіваюцца сферы-лідары, але здабыткаў чакаюць і ад іншых галін. Адно са слабых месцаў тут — маркетынг. Нашым паслугам не хапае прасоўвання на знешнім рынку. «Маркетынг па міжнародных правілах складаецца з валодання замежнымі мовамі, знаёмства з асаблівасцямі культуры. Трэба ведаць, каму ты прапаноўваеш тавар і на чым факусаваць увагу. Гэта, на мой погляд, асноўныя праблемы», — адзначае эксперт Юлія Вашкевіч.